Allen den, die disen brief ansehent oder hoͤrent lesen, kùnden wir, Hans Wernher vō Kùngstein, edelknecht, und Elsbett vō Hertenstein, sin eliche husfroͧw, und vˀjechen
offenlich mit disem brieff, daz wir beide mit guͦtem willen und wolbedacht mit Margaretan vō Kùngstein, einer closter froͧwen ze Kùngsvel, ✳ miner, des
egeñten Hans Wernher vō Kûngstein, ✳ elichn̄ tochter, frùntlichen uberkomen syen, ✳ der selbn̄ uns₎ tochter und iren erben ✳ und weͣr disen brieff mit
irem willen inne haͧt ✳ eines steͣten, weͣrenden kouffs ✳ ewenklich ze koͧffen geben haben recht und redlich ✳ fùr uns und alle uns₎ erben zwoͤlf schilling
guͦter stebler phēning geltz jeͣrlichs zinses ✳ ab und uff uns₎m guͦt, ✳ ze Gowisten gelegen, und uff allen sinen nùtzzen, zinsen, rechten und zuͦ gehoͤrden, ✳ das
da buwet und inne haͧt Gret Sùtrin vō Gowistein und jeͣrlich giltet zehen viertel ✳ habn̄ und zwoͤlf schilling pfēningen ✳ und ist phand vō froͧ
Cylian vō Rinach. ✳ und haben darumb in rechtes koͧffes wise enphangen vō der egeñten uns₎ tochter zwoͤlf phunt guͦtˀ stebler pfēning, dero
wir ouch vō ir zuͦ uns₎ notdurft und in uns₎n guͦten nutzze gentzlich ✳ gewˀt und bezalt syen. ✳ und darumb so entzichen wir, die jetzgen̄̄ Hans Wernhˀr
vō Kùngstein und Elsbett, sin efroͧw, uns fùr uns und alle uns₎ erbn̄ der vorgeñten zwoͤlf schilling phening gelt jeͣrlichs zinses ab und uff dem
vorgeñten uns₎m guͦt ze Gowistein, uff allen sinen nùtzzen, zinsen, rechten und zuͦ gehoͤrden ✳ und setzzen die obgen̄ten Margaretan, uns₎ tochter, und
ir erbn̄ ✳ und weͣr disen brieff mit irem willen inne haͤt in nutzlich gewer der selbn̄ zwoͤlf schilling phēning geltz ✳ und lobn̄ inen ouch, ✳ sy vō dishin
jeͣrlichn̄ vor allem andˀn zinse und vor menlichm̄ ✳ ab
und
vō dem egeñten ✳ guͦt laͧssen in ze neͣmende ✳ und ze niessende, aͧn allen fùrzug, alz ir bewert phant
guͦt. und habn̄ inen ouch ✳ wol gegungen, ✳ sy ze vˀsetzzen und ze vˀkoͧffen ✳ und da mitte ze wandlen und ze tuͦnd, ✳ alz inē das fuͦgklich ist. und
loben ouch by guͦten truwen ✳ fùr uns und alle uns₎ erben, ✳ die selbn̄ uns₎ tochter, ir erbn̄ ✳ noch kein ꝑsonen, so disen brieff mit irem willen inne haͧt,
an den egeñten zwoͤlf schillīg phēning geltz ✳ niemer mer gesumen noch geirren ✳ mit worten noch mit wercken, noch schaffen getaͧn, heimlich
noch offenlich, in dehein wise. ✳ und entzichen ✳ uns ouch harumb ✳ fùr uns und alle uns₎ erbn̄ aller sachen, ✳ aller usszùgen, fùnden und geverden, da mitte
wir odˀ jemand andˀs vō uns₎n wegen ✳ widˀ disen koͧff und brieff in dehein wise gereden odˀ getuͦn koͤnden ✳ odˀ moͤchten, ✳ aͧn ✳ all gevˀd. und loben
ouch fùr uns und alle uns₎ erbn̄, ✳ der vorgẽnten Margaretan, uns₎ tochtˀ, und iren erbn̄ ✳ und einer jetklichen ꝑsonen, so disen brieff alz vor statt
in̄e haͧt, der zwoͤlf schilling phēning geltz ab und uff dem vorgeñten ✳ uns₎m guͦt recht wˀen ze sinde, recht und guͦt wˀschaft ze gebende und
ze tuͦnde ✳ fùr phand guͦt nach dem rechten ✳ an allen stetten, geͣgen aller mengklichm̄, ✳ wie digk sy des notdurftig werdent und es an uns
vordrent, aͧn all gevˀd. und des alles ze einem waren, steͣten und offnem urkùnd, so han ich, der obgeñt Hans Wˀnhˀr vō Kùngstein, ✳ min eigen
ingesigel fùr mich und fùr die egeñten Elsbetten, ✳ min ✳ efroͧwen, ✳ alz in vogtes wise und fùr alle uns₎ erbn̄ offenlich gehenkt an disen brieff, ✳ an ✳ des
selbn̄ mines emānes ingesigel mich, die jetzgeñten Elsbetten, wol benuͤget. ✳ ditz geschach und ist dirre brieff gebn̄ ✳ an mentag ✳ nechst nach
sant Martins tag, in dem jar, do man zalt vō Cristz gebùrt vierzehenhundert und vier jar. ✳